
Profilul Consiliului de Administrație
 și profilul personalizat al membrilor Consiliului de Administrație
PIEȚE S.A. TIMIȘOARA

În conformitate cu normele de guvernanță corporativă, profilul consiliului de administrație reprezintă  o identificare a capacităţilor, trăsăturilor şi cerinţelor pe care consiliul trebuie să le deţină la nivel colectiv, având în vedere contextul organizaţional, misiunea, aşteptările exprimate în scrisoarea de aşteptări şi elementele de strategie organizaţională existente sau ce trebuie dezvoltate. Profilul conţine şi matricea consiliului de administraţie, care conferă o expresie a acestor capacităţi pe care consiliul trebuie să le posede la nivel colectiv, printr-un set de competenţe, abilităţi, alte condiţii eliminatorii, ce trebuie îndeplinite individual şi colectiv de membrii consiliului.
[bookmark: _GoBack]Profilul personalizat al consiliului se elaborează într-un mod transparent, sistematic şi riguros pentru a se asigura că sunt identificate capacităţile necesare pentru alcătuirea celui mai bun consiliu şi, respectiv, cei mai buni candidaţi pentru consiliu.
Prezentul document este elaborat în scopul realizării procedurii de selecție a membrilor Consiliului de Administrație al PIEȚE S.A. Timișoara, în conformitate cu prevederile OUG nr. 109/2011 privind guvernanța corporativă a întreprinderilor publice și cu prevederile HG nr. 722/2016 pentru aprobarea normelor metodogice de aplicare a unor prevederi din OUG nr. 109/2011.
Profilul consiliului se bazează pe următoarele componente:
· analiza cerinţelor contextuale ale întreprinderii publice, în general şi ale consiliului, în particular,
· matricea profilului Consiliului de Administraţie la PIEȚE S.A.

Analiza cerințelor contextuale
Societatea  PIEŢE S.A. Timişoara, în temeiul OUG nr. 30/1997 a fost înființată prin HCL Timişoara nr. 202/18.11.1997 privind reorganizarea Regiei Autonome de Administrare a Piețelor, Târgurilor și Oboarelor ca societate pe acțiuni, având ca acționar unic Consiliul Local al Municipiului Timişoara.
	Societatea este persoană juridică română având forma juridică de societate pe acțiuni, activitatea acesteia fiind reglementată de prevederile actului constitutiv și se desfăsoară în conformitate cu legislația română în vigoare.

	Societatea are deschise puncte de lucru în următoarele locaţii:
· Piața Badea Cârțan, Timişoara, Jud. Timiş;
· Piața Lipovei (I.I. de la Brad – Str. Lotusului), Timişoara, Jud. Timiş;
· Piața Soarelui (Str. Oglinzilor), Timişoara, Jud. Timiş;
· Piața N. Bălcescu (1 Decembrie), Timişoara, Jud. Timiş;
· Piața Doina, Timişoara, Jud. Timiş;
· Piața Giroc, Timişoara, Jud. Timiş;
· Piața Dacia, Timişoara, Jud. Timiş;
· Piața 700, Timişoara, Jud. Timiş;
· Piața Iosefin (Str. Iancu Văcărescu, nr. 33A) ), Timişoara, Jud. Timiş;
· Piața de Gros (Str. Lct.Ovidiu Balea, nr. 2), Timişoara, Jud. Timiş;
· Piaţa în Str. Grigore Alexandrescu- (Mehala II)
Obiectul de activitate al societății este axat pe închirierea de spații, activitatea principală fiind administrarea imobilelor pe bază de comision sau contract.
Viziunea  strategică cu privire la misiunea și obiectivele Societății
Municipiul Timișoara vizează creșterea gradului de atractivitate pentru consumatori, respectiv investitori, prin furnizarea de servicii de calitate pe raza unității administrativ teritoriale şi prin diversificarea serviciilor prestate.
În acest sens, întreprinderea publică trebuie să aibă în vedere: 
· Orientarea către client: Preocuparea permanentă pentru creșterea gradului de încredere al clienților și pentru asigurarea unei transparențe legata de acțiunile întreprinse;
· Competența profesională;
· Creșterea eficienței generale a societăţii, prin corecta dimensionare, informare și motivare a personalului societății; 
· Instruirea permanentă a personalului, pentru creșterea gradului de profesionalism; 
· Crearea unui mediu favorabil învațării în societate și sprijinirea angajaților în a-le dezvolta capacitatea de a folosi tehnici și proceduri moderne prin oferirea de oportunități materiale și de training; 
· Grija pentru mediu: Gestionarea rațională a resurselor naturale.
Municipiul Timișoara, în calitate de autoritate publică tutelară, se aşteaptă ca managementul societății PIEȚE S.A. Timișoara să fie orientat spre dezvoltarea afacerii în condiții de profitabilitate, să urmărească permanent stabilirea unui echilibru între calitatea lucrărilor și a serviciilor realizate, protecția mediului, securitatea și sănătatea lucrătorilor.
Autoritatea publică tutelară se așteaptă ca managementul societății să fie orientat spre realizarea obiectivului strategic al societății care îl reprezintă consolidarea poziției pe piața concurențială a prestatorilor de servicii de piață și care se bazează pe următoarele elemente fundamentale: îmbunătățirea calităţii serviciilor și creșterea profitabilității societății.
Prin obiectivele şi criteriile de performanţă ale societății se urmărește:
· Consolidarea poziției pe piață, furnizarea unor servicii de calitate superioară pentru consumatori;
· Armonizarea practicilor manageriale și de administrare cu principiile guvernanței corporative
· Asigurarea unui echilibru între încasări și plăți;
· Menținerea unei marje de profit constant, prin identificarea și eliminarea cheltuielilor ineficiente;
· Dimensionarea corectă a numărului de personal;
· Asigurarea unei lichidități optime în vederea respectării termenelor de plată a creanțelor;
· Creșterea gradului de performanță în ceea ce privește calitatea lucrărilor;
· Creșterea profitului din exploatare;
· Creşterea cifrei de afaceri;
· Creşterea productivităţii muncii;
· Creşterea profitului;
· Îmbunătățirea continuă a calității serviciilor furnizate clienților;
· Menținerea unui sistem de management  integrat  calitate-mediu-sănătate şi securitate în muncă și responsabilitate socială care să creeze cadrul pentru îmbunătățirea continuă;
· Retehnologizarea întregii activități desfășurate de Piețe S.A. Timişoara prin modernizări, achiziții de utilaje performante;
· Îmbunătățirea imaginii societăţii prin asigurarea și menținerea conformității cu reglementările în domeniu;
· Îmbunătățirea mentalității proactive  a personalului  şi a celor ce lucrează în numele societăţii, în ceea ce privește calitatea, protecția mediului înconjurător, responsabilitatea socială și securitate în muncă.
· Realizarea programului de reabilitare a piețelor. 
Pe lângă obiectivele  societății (eficiența economică, modernizarea și îmbunătățirea serviciilor, competența profesională, grija pentru mediu), se recomandă ca Planul de administrare să includă modul de realizare a indicatorilor şi obiectivelor de performanță, respectiv: 
· Creșterea cifrei de afaceri; 
· Creșterea productivității muncii; 
· Creșterea ratei profitului net; 
· Reducerea perioadei de recuperare a creanțelor ; 
· Menținerea lichidității generale; 
· Venit total;  
· Viteza de rotaţie a creanţelor  curente;  
· Rata de creştere a venitului;
· Gradul de recuperare al cheltuielilor cu utilitățile.
Misiunea societăţii
Societatea  PIEŢE S.A Timişoara îşi propune să îndeplinească cu promptitudine şi eficienţă activitarea desfăşurată în beneficiul tuturor colaboratorilor şi partenerilor de afaceri, satisfacţia clienţilor fiind unul dintre principalele obiective.
De asemenea, se urmăreşte crearea de valoare economică în domeniul de activitate- servicii în piețe și alte activități desfășurate de societate, atât pe termen mediu cât și pe termen lung, prin gestionarea responsabilă și optimală a fondurilor bănești  și a resurselor umane.
Raportat la cele meţionate în prezentul document, misiunea  societăţii PIEŢE S.A. Timişoara are la bază următoarele principii:
· creșterea numărului de clienți, beneficiari ai serviciilor;
· reducerea cheltuielilor de exploatare, raportat la cifra de afaceri;
· corectitudine şi loialitate;
· participare şi transparenţă;

	Componenţa Consiliului de Administraţie
	În conformitate cu prevederile HCL nr. 99/2016 privind  guvernanţa corporativă a societăţilor comerciale la care Consiliul Local al Municipiului Timişoara este acţionar unic, majoritar sau la care deţine controlul, coroborate cu dispoziţiile art. 28 din OUG nr. 109/2011 privind guvernanţa corporativă a întreprinderilor publice, Consiliul de Administraţie al Societății PIEȚE S.A. Timișoara este constituit din 7 membri.
	În acest sens, structura noului Consiliu de administrație trebuie să respecte următoarele cerințe legale:
	
· Cel puţin doi dintre membrii consiliului de administraţie trebuie să aibă studii economice sau juridice şi experienţă în domeniul economic, juridic, contabilitate, de audit sau financiar de cel puţin 5 ani.
· Consiliul de administraţie nu poate avea mai mult de 1 membru din rândul funcţionarilor publici sau altor categorii de personal din cadrul autorităţii publice tutelare ori din cadrul altor autorităţi sau instituţii publice.
· Majoritatea membrilor consiliului de administraţie este formată din administratori neexecutivi şi independenţi, în sensul art. 138^2 din Legea nr. 31/1990, republicată, cu modificările şi completările ulterioare.
· Mandatul administratorilor este stabilit prin actul constitutiv, neputând depăşi 4 ani. Mandatul administratorilor care şi-au îndeplinit în mod corespunzător atribuţiile poate fi reînnoit ca urmare a unui proces de evaluare, dacă prin actul constitutiv nu se dispune altfel. Mandatul administratorilor numiţi ca urmare a încetării, sub orice formă, a mandatului administratorilor iniţiali coincide cu durata rămasă din mandatul administratorului care a fost înlocuit.
· O Persoană fizică poate exercita concomitent cel mult trei mandate de administrator și/sau membru al consiliului de supraveghere în societăți sau întreprinderi publice al căror sediu se află pe teritoriul României.
Consiliul de administraţie este însărcinat cu îndeplinirea tuturor actelor necesare şi utile pentru realizarea obiectului de activitate al societăţii, în limitele stabilite de Adunarea Generală a Acționarilor.
Administrarea societatii va fi efectuata de catre Consiliul de Administratie în limitele stabilite de catre Adunarea Generală a Acţionarilor şi de legislaţia în vigoare.
Atribuțiile consiliului
Consiliul este însărcinat să supravegheze performanța managementului executiv din cadrul societății. Consiliul sprijină managementul executiv. Consiliul de Administrație exercită următoarele atribuții principale:
Consiliul de Administrație are, în principal, următoarele atribuții:
· aprobă structura organizatorică și funcțională a societății;
· stabileşte direcțiile principale de activitate și de dezvoltare a societății;
· aprobă Regulamentul de organizare și funcționare și Regulamentul intern, ale societății;
· hotărăște cu privire la înființarea și desființarea punctelor de lucru;
· stabileşte politicile contabile și de control financiar și aprobă planificarea financiară;
· examinează, coordonează și ia măsuri din punct de vedere economico-financiar și tehnic pentru realizarea programului și bugetului aprobat;
· examinează și aprobă listele de investiții ale societății;
· examinează și aprobă contractarea împrumuturilor pe termen lung sau mediu, modul de rambursare a acestora, precum şi acordarea de garanţii pentru acestea;
· aprobă Contractul Colectiv de Muncă;
· aprobă cumpărarea, vânzarea mijloacelor fixe propri (nu intră în această categorie mijoacelel fixe concesioante sau date îm administrare), închirierea sau rezilierea contractelor de dotări potrivit competențelor aprobate;
· aprobă măsurile pentru pregătirea, calificarea și perfecționarea salariaților;
· stabilește tactica și strategia de dezvoltare a societății;
· analizează şi aprobă propunerile privind scoaterea din circuitul economic (casarea anuală) a fondurilor fixe propri.
Alte activităţi specifice societăţii:
· numește și revocă directorii și stabilește remunerația lor, în conformitate cu legislația în vigoare;
· aprobă planul de management elaborat de către directori, supraveghează și evaluează activitatea directorilor;
· supune anual adunării generale a acționarilor, în termen de 150 zile de la încheierea exercițiului financiar, raportul cu privire la activitatea societății, bilanțul și contul de profit și pierderi pe anul precedent, precum și proiectul de program de activitate și proiectul de buget al societății pe anul în curs;
· pregătește raportul anual, organizează adunarea generală a acționarilor și implementează hotărârile acesteia;
· introduce cererea pentru deschiderea procedurii insolvenței societății, potrivit Legii nr.85/2006 privind procedura insolvenței;
· publică pe pagina proprie de internet, pentru accesul acționarilor săi al publicului  documente și informații conform OUG nr. 109/2011 privind guvernanța corporativă a întreprinderilor publice, cu modificările și completările  ulterioare, aprobată prin Legea nr.111/2016;
· convoacă adunarea generală a acționarilor; 
· informează, în cadrul primei adunări generale a acționarilor  asupra situației financiare a societății;
· prezintă semestrial, în cadrul adunării generale a acționarilor, un raport asupra activității de administrare;
· elaborează un raport anual privind activitatea societății, nu mai târziu de data de 31 mai a anului următor celui cu privire la care se raportează și se publică pe pagina de internet a societății;
· adoptă în termen de 90 de zile de la data numirii, un cod de etică, care se publică, prin grija președintelui consiliului de administrație, pe pagina proprie de internet a societății și se revizuiește anual, dacă este cazul;
· rezolvă orice alte probleme stabilite de adunarea generală a acționarilor;
· analizează şi solutionează toate cererile adresate Consiliului de Administraţie; 
· îndeplineşte orice alte atribuţii stabilite de Adunarea Generală a Acţionarilor.
Preşedintele Consiliului de Administraţie, trebuie să publice pe pagina proprie de internet, pentru accesul acţionarilor sau asociaţilor şi al publicului, următoarele documente şi informaţii:
a) hotărârile adunărilor generale ale acţionarilor, în termen de 48 de ore de la data adunării;
b) situaţiile financiare anuale, în termen de 48 de ore de la aprobare;
c) raportările contabile semestriale, în termen de 45 de zile de la încheierea semestrului;
d) raportul de audit anual;
e) lista administratorilor şi a directorilor, CV-urile membrilor consiliului de administraţie şi ale directorilor sau, după caz, ale membrilor consiliului de supraveghere şi membrilor directoratului, precum şi nivelul remuneraţiei acestora;
f) rapoartele consiliului de administraţie sau, după caz, ale consiliului de supraveghere;
g) raportul anual cu privire la remuneraţiile şi alte avantaje acordate administratorilor şi directorilor, respectiv membrilor consiliului de supraveghere şi membrilor directoratului în cursul anului financiar;
h) Codul de etică, în 48 de ore de la adoptare, respectiv la data de 31 mai a fiecărui an, în cazul revizuirii acestuia.
j) Situaţiile financiare anuale şi raportările contabile semestriale, rapoartele consiliului de administraţie sau, după caz, ale consiliului de supraveghere şi raportul de audit anual sunt păstrate pe pagina de internet a întreprinderii publice pe o perioadă de cel puţin 3 ani.
Selecția membrilor consiliului de administrație se organizează în condiţiile respectării prevederilor  OUG nr. 109/30.11.2011 privind guvernanţa corporativă a întreprinderilor publice şi HG nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.
Profilul membrilor consiliului
Organizarea și funcționarea societății PIEȚE S.A. Timișoara, potrivit sistemului unitar, sunt reglementate de OUG nr. 109/2011, și unde aceasta nu dispune, de dispozițiile Legii nr. 31/1990, republicată, cu modificările și completările ulterioare, și de dispozițiile Legii nr. 287/2009 privind Codul civil, republicată, cu modificările și completările ulterioare.
Mandatul administratorilor este stabilit prin actul constitutiv, neputând depăși 4 ani. 
Pentru constituirea profilului membrilor consiliului pot fi avute în vedere următoarele cerinţe, fără a se limita la acestea:
a) să aibă minimum de cunoştinţe, aptitudini şi experienţă necesară pentru a-şi îndeplini cu succes mandatul de administrator;
b) să cunoască responsabilităţile postului şi să îşi poată forma viziuni pe termen mediu şi lung;
c) să aibă capacitatea de asumare a responsabilităţilor faţă de întregul consiliu şi să dea dovadă de integritate şi independenţă;
d) să aibă cunoştinţele necesare, aptitudinile şi experienţă în critica constructivă, muncă în echipă, comunicare, cultură financiară, luarea de decizii şi detectarea tiparelor pentru a contribui la activitatea consiliului ca întreg.
Condiții generale minime obligatorii de participare pentru pozițiile de membru al consiliului de administrație:
· Să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 
· Să cunoască limba română (scris şi vorbit); 
· Să aibă starea de sănătate corespunzătoare și capacitate deplină de exercițiu;
· Să nu fi fost condamnat pentru infracţiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute de Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării terorismului, republicată, cu modificările ulterioare;
· Să nu fi fost destituit dintr-o funcţie publică şi/sau să nu îi fi încetat contractul individual de muncă pentru motive disciplinare în ultimii 5 ani; 
· Să nu exercite, dacă va fi numit, mai mult de 3 mandate de administrator şi/sau de membru al consiliului de supraveghere în societăţi pe acţiuni /întreprinderi publice al căror sediu se află pe teritoriul României; 
· Să nu fie în conflict de interese potrivit legii şi statutului societăţii cu poziția de membru în consiliul de administrație al societății;
· Să aibă experienţă în îmbunătăţirea performanţei societăţilor sau regiilor autonome pe care le-a administrat sau condus;
· Să aibă studii superioare, finalizate, de preferinţă în domeniul economic/juridic/tehnic;
Criterii obligatorii: cunoștințe generale despre domeniul de activitate al societății, viziune strategică, guvernanța intreprinderilor publice și rolul consiliului, luarea deciziei, monitorizare și control, colaborare și cooperare cu alte părţi, experiență pe plan local/național, integritate, abilităţi de comunicare interpersonală, experiență de administrare și/sau management, evoluția profitabilității, studii superioare finalizate cu diplomă de licență sau echivalentă (de preferință domeniul economic/juridic/tehnic și alte certificări care aduc valoare postului, înscrieri în cazierul fiscal și judiciar;
Criterii opționale: cunoștințe generale despre domeniul utilităților publice, competenţă financiară şi de contabilitate, competență de gestionare a riscului, capacitatea de atragere şi gestionare a investiţiilor, organizare și planificare, experienţă pe plan internațional, reputaţie personală şi profesională, independență, expunere politică, număr de mandate;
Aliniere cu Scrisoarea de așteptări (în cazul persoanelor din lista scurtă).

MATRICEA CONSILIULUI
Matricea consiliului cuprinde competenţele măsurabile, trăsăturile şi condiţiile care trebuie îndeplinite în mod ideal de membrii consiliului, individual şi colectiv, împreună cu aptitudinile, cunoştinţele, experienţa şi alte atribute ale membrilor în funcţie, precum şi ale potenţialilor candidaţi.
Totodată, în temeiul art. 31-33 și luând în considerare prevederile Anexei nr. 1 din normele metodologice, matricea profilului consiliului diferențiază între criterii obligatorii și criterii opționale, necesare pentru un consiliu bazat pe cometențe, identificate în urma analizei cerințelor contextuale și conține un nivel minim colectiv al pragului indicatorilor de competență.
În selecția candidaților se va avea în vedere evitarea situațiilor de conflict de interese și incompatibilități.
Scopul analizei numerice din cadrul matricei este acela de a clarifica avantajele și dezavantajele, punctele forte, zonele pentru dezvoltare și dimensiunile activității consiliului pe care le poate îmbunătăți și, trebuie să conțină:
· definirea criteriilor și precizarea de indicatori pentru acestea;
· identificarea criteriilor obligatorii și a celor opționale:
· definirea unei grile comune de evaluare pentru toate criteriile;
· ponderi pentru fiecare criteriu, în funcție de importanța acestora;
· gruparea criteriilor pentru analiză comparativă;
· specificarea unui prag minim colectiv pentru fiecare criteriu la care este necesar, dacă există sau se aplică;
· subtotaluri, totaluri, totaluri ponderate și ponderi, pentru criterii și pentru administratori individuali.

DESCRIEREA MATRICEI
Descrierea coloanelor matricei
A. Criterii - Reprezinta categorii de competente, trasaturi, conditii necesare şi interdictii derivate din matricea consiliului. Criteriile sunt folosite pentru evaluarea colectiva sau individuala a candidatilor pentru postul de membru in consiliu.
B. Obligatoriu (Oblig.) sau Optional (opt.) - Precizeaza daca pentru scopul evaluarii este necesar un anumit criteriu (selecteaza obligatoriu) sau nu (selecteaza optional).
Criteriile obligatorii sunt competente şi trasaturi care trebuie sa fie indeplinite de catre toti candidatii sau de catre acei membri din consiliu pentru care exista un nivel minim de competenta aplicabil.
C. Ponderea (0-1)- Indica importanta relativa a competentei ce este evaluata. O valoare a ponderii apropiata de 1 indica o importanta crescuta a competentei, în timp ce valorile apropiate de 0 indica o importanta scazuta.
D. Candidati nominalizati - Numele complet al administratorilor propusi (candidati sau/şi nominalizati), ordonati alfabetic.
E. Total - Valoarea totala a unui anumit criteriu pentru toti administratorii şi candidatii nominalizati,de exemplu suma punctajelor de pe fiecare rand.
F. Total ponderat - Valoarea totala ponderata a unui anumit criteriu pentru administratorii şi candidatii nominalizati [calculat ca suma punctajelor de pe fiecare coloana multiplicata cu ponderea criteriului (prevazuta la punctul C)].
G. Pragul minim colectiv - Nivel procentual din potentialul maxim al competentelor individuale agregate care trebuie îndeplinite de toti membrii consiliului, pentru îndeplinirea capacitatilor necesare consiliului ca întreg (calculat ca punctaj minim acceptat pentru criteriu in total/[numarul candidati sau membri x punctajul maxim]x 100).
H. Pragul curent colectiv - Nivel procentual calculat ca raport între: Total/(numarul candidati sau membri x punctaj maxim) x 100. 

Descrierea rândurilor matricei
Competenţe - Combinaţia de cunoştinte, aptitudini, experienta şi comportament necesara pentru a indeplini cu succes rolul de administrator. Grila de punctaj de 1 pana la 5.
Trăsături - O calitate distincta sau caracteristica a individului. Grila de punctaj de 1 pana la 5.
 Alte condiţii eliminatorii - Reprezinta caracteristicile individuate sau colective care trebuie sa fie îndeplinite  şi care sunt interzise. Grila de punctaj de 1 pana la 5.
Subtotal – Punctajul total pentru administratori şi cadidatii nominalizati individuali pe grupuri de criterii [calculat ca suma punctajelor pentru fiecare grup de criterii (competente, trasaturi,conditii care pot fi eliminatorii) pentru un administrator sau candidat nominalizat].
Subtotal ponderat - însumarea valorilor obtinute in urma multiplicarii punctajului obtinut pentru fiecare criteriu cu ponderea asociata. ∑ (punctaj criteriu*pondere criteriu)
Total - Valoarea totala a punctajului criteriilor pentru administratori şi candidatii nominalizati individuali (calculat ca suma punctajelor pentru fiecare coloana).

Total ponderat - Suma Subtotalurilor ponderate.
Clasament - Clasificarea candidatilor nominalizati pe baza totalului ponderat obtinut de fiecare.

CRITERII FOLOSITE IN CADRUL MATRICEI

I. COMPETENŢE

 1. Competenţe specifice sectorului
1.1. Cunoştinte generale despre domeniul de activitate al societății
Descriere: Candidatul cunoaşte sectorul în care funcţioneaza societatea, evoluţiile viitoare, modele şi strategii relevante de afaceri şi poate articula pozitionarea competitiva a societatii  în raport cu alte societati din sector.
Indicatori:
1. Familiarizat/a cu strategille şi modelele de afaceri potrivite pentru sectorul in care opereaza societatea;
2. Cunoaşte care sunt jucatorii cheie ai industriei şi modul în care relationeaza aceştia (operatori economici, autoritati de reglementare, autoritati publice, etc.);
3. Se păstreaza  la curent cu tendintele actuale şi viitoare, din domeniu  (sociale, politice, tehnologice, ştiintifice, ecologice, economice, etc.);
4. Împărtăşeşte cunoştintele şi perspectivele industriei cu alti membri ai consiliului în sprijinul procesului de luare a deciziilor;
5. Poate oferi indicatori de performanta corporativa.

1.2.Cunoştințe generale despre domeniul utilităților publice
Descriere: Candidatul este familiarizat cu domeniul utilităților publice, înțelegând specificul și reglementările în domeniu; orientat către transferuri de bune practici de la un tip de activitate la alta.
Indicatori:
1. Înțelege poziționarea sectorului de activitate al societății în domeniul larg al utilităților publice și modul în care sectorul de activitate al societății poate avea un impact major în domeniul utilităților publice;
2. Identifică aspecte cheie, reglementări, tendințe în domeniul utilităților publice și arată cum acestea pot influența activitatea societății;
3. Arată considerare față de bune practici și modul în care acestea pot fi transpuse în cadrul societății.

2.Competenţe profesionale de importanţă strategică
2.1 Viziune strategică
Descriere:  Candidatul are o cunoaştere aprofundată a procesului strategic şi poate evalua opţiunile strategice şi riscuri, identifică piorităţi strategice şi contribuie în cadrul consiliului prin prezentarea de direcţii strategice managementului.
Indicatori:
1. Contribuie la viziunea societăţii, valorilor şi scopului care ghideaza strategia;
2. Este familiar/ă cu modelele de afaceri şi metodele de analiză strategice, evaluarea de opţiuni şi crearea unei strategii organizaţionale;
3. Poate defini obiectivele strategice ale organizaţiei şi poziţia strategică, curentă;
4. Înţelege şi poate sprijini consiliul în evaluarea mediilor politice, sociale,economice, cultural şi tehnologice ale societăţii şi shimbări relevante pentru strategia societăţii şi pentru direcţia viitoare.

2.2 Competența financiară și de contabilitate
Descriere: Candidatul este familiar cu cerintele privind guvernanta financiara aprofundata şi a practicilor de management financiar contemporan, inclusiv responsabilitătile fiduciare ale principiilor consiliului şi de contabilitate, audit financiar şi rapoarte financiare.
Indicatori:
1. Notifică consiliul cu privire la problemele cu implicatii posibile financiare sau contabile;
2. Ajuta membrii consiliului să înţeleagă potenţialele implicaţii financiare ale deciziilor specifice;
3. Explică aspectele financiare şi contabile într-un mod care poate fi uşor de înteles de catre membrii consiliului care au un nivel scazut de competenţă financiară;
4. Familiarizat/a cu standarde profesionale de contabilitate;
5. Întelege politicile şi practicile sectorului public al finantelor şi contabilitatii.

2.3 Competența de gestionare a riscului
Descriere:  Candidatul întelege importanta evaluarii şi atenuarea riscurilor  organizationale şi este familiarizat/a cu metodologiile şi  procesele pentru îndeplinirea cerintelor managementulul de risc.
Indicatori:
1. Familiarizat/a cu subiecte, strategii şi tehnici curente referitoare la identificarea şi atenuarea riscului;
2. Asista consiliul  în identificarea, cuantificarea şi propunerea de strategii pentru managementul riscului;
3. Se   angajeaza in  dezvoltarea   profesionala   continua in  ceea   ce   priveşte   metodologiile managementului de risc;
4. Explica aspectele tehnice legate de managementul riscului într-o maniera uşor de inteles;

2.4. Capacitatea de atragere și gestionare a investițiilor
Descriere:  Candidatul este familiarizat cu activitatea de atragere și gestionare a investițiilor; înțelege specificul și importanța diferitelor etape din proces.
Indicatori:
1. Arată preocupare pentru asigurarea capacității societății de atragere a investițiilor, având în vedere structura instituțională, resursa umană, sistemele și instrumentele de lucru;
2. Urmărește implementarea programelor de investiții asigurându-se asupra îndeplinirii obiectivelor asumate de către societate; înțelege aspectele critice și dificultățile care se pot ivi în implementare și dispune/aprobă măsuri de prevenție și/sau corecție;
3. Ajută membrii consiliului să înțeleagă specificul investițiilor; traduce concepte complexe într-un limbaj accesibil;



4. Stabilește linii directoare pentru directori în legătură cu activitatea de gestionare a investițiilor.


3Competențe de guvernanță corporativă
3.1. Guvernanţa  întreprinderilor publice și rolul consiliului
Descriere: Candidatul are cunoaştințe de bune practici şi principii de guvernanţă corporativă, este familiarizat/a cu legislaţia şi politicile guvernamentale referitoare la guvernanţa  întreprinderilor deţinute de stat, întelege importanţa gestionarii resurselor publice  într-o manieră transparenta şi eficace, arătând afinitatea pentru rolul consiliului de administrație
Indicatori :
1. Înțelege și explică membrilor consiliului și/sau directorilor, după caz, cadrul guvernanței corporative în care acționează societatea;
2. Accentuează nevoia transparenței și eficacității societății;
3. Accentuează modul în care diferitele organisme de conducere și administrare ale societății relaționează (de ex. autoritatea publică tutelară).

3.2.  Luarea deciziei
Descriere: Candidatul dovedește gândire critică și independență, oferă un raționament clar și bazat pe date concrete; își asumă responsabilitatea deciziilor luate și este apt a lua decizii în condiții de stres/tensiune.
Indicatori:
1. Conștientizează impactul deciziilor luate individual și la nivelul Consiliului asupra bunului mers al societății;
2. Își bazează deciziile pe date și fapte concrete; oferă o argumentație clară;
3. Caută clarificări atunci când datele situației cu care se confruntă nu sunt explicite și clare; cere puncte de vedere ale unor specialiști, dacă este necesar;
4. Conștientizează nevoia de asumare a responsabilității deciziilor luate în cadrul consiliului și acționează în consecință;
5. Poate efectua analiza și în situația în care nu toate informațiile sunt complete; facilitează luarea deciziei în cadrul consiliului, își expune opiniile și perspectivele.

3.3.  Monitorizare și control
Descriere: Candidatul demonstrează înțelegere asupra funcției de supervizare a activității directoratului în sens restrâns și a societății în sens larg. Demonstrează capacitatea de a monitoriza performanța societății și de a crea un sistem de control care să acopere arii multiple.
Indicatori:
1. Stabilește obiective și indicatori cheie pentru înțelegerea bunului mers al societății; le revizuiește periodic și acționează în consecință;
2. Monitorizează implementarea deciziilor Consiliului, prin alocarea de resurse, roluri, responsabilități și/sau termene și obiective intermediare;
3. Monitorizează și evaluează performanța directorilor;
4. Evaluează eficacitatea controlului intern și a sistemelor de management al riscului;
5. Ajută membrii consiliului să implementeze, prin metode potrivite, un sistem în care societatea să răspundă și să raporteze interesele materiale, economice, legale, sociale și de mediu.


4. Competențe sociale şi personale
4.1. Colaborare și cooperare cu alte părți 
Descriere: Candidatul demonstrează abilitatea de a stabili rapoarte eficace cu diverse grupuri și în diverse situații.
Indicatori:
1. Inițiază și stabilește cu ușurință relații eficace cu alte persoane, indiferent de poziția, puterea, influența sau statutul acestora;
2. Arată preocupare pentru cunoașterea interlocutorului, investește timp și energie;
3. Folosește tactul și diplomația în stabilirea relațiilor cu ceilalți;
4. Arată preocupare pentru existența unor relații pozitive în cadrul organizației, își asumă un rol activ pentru facilitarea lor, prin identificarea resurselor și instrumentelor necesare, indiferent de natura acestora (de exemplu financiară).

4.2.Organizare și planificare
Descriere: Candidatul demonstrează capacitatea de a gestiona eficient activitățile complexe/proiecte, alocând eficient resursele și definind termene limită.
Deține bune cunoștințe despre structuri organizatorice și este apt pentru a face previziuni pe termen lung și mediu, demonstrând exigență și rigurozitate.
Indicatori:
1. Ajută membrii consiliului în a avea o imagine de ansamblu asupra activității societății și a modului în care aceasta poate fi divizată în mod corespunzător;
2. Propune structura organizatorică în acord cu planul de administrare și atingerea obiectivelor pe termen lung;
3. Definește standarde de performanță care asigură o clarificare a obiectivelor și responsabilităților părților implicate; 
4. Accentuează și explică membrilor consiliului necesitatea unei structuri și funcții ale consiliului , în acord cu principiile de guvernanță corporativă;
5. Distinge între funcționarea strategică și cea operațională, arată cum consiliul se situează strategic față de directorat.

5.Experiență pe plan local/național și internațional
5.1.Experiență pe plan local/naționl
Descriere: Candidatul demonstrează o bună înțelegere a reglementărilor și normelor locale/naționale, evidențiind puncte critice și oportunități de acțiune. Deține experiență și cunoștințe care îi permit adoptarea unor bune practici din mediul local/național.
Indicatori:
1. Participă la conferințe și/sau simpozioane care au ca temă elemente/aspecte ale domeniului de activitate al societății;
2. Este membru sau inițiază parteneriate/asocieri cu diferite organisme, organizații, asociații din domenii similare sau conexe cu domeniul de activitate al societății;
3. Promovează interesele societății în cadrul acestor organisme, organizații, asociații, susținând teme pe diverse teme specifice domeniului de activitate al societății;
4. Facilitează înțelegerea consiliului asupra politicilor și reglementăților locale și/sau naționale din domeniul de activitate al societății.

5.2.Experiență pe plan internațional
Descriere: Candidatul demonstrează o bună înțelegere a reglementărilor și normelor internaționale, evidențiind puncte critice și oportunități de acțiune. Deține experiență și cunoștințe care îi permit adoptarea unor bune practici din mediul internațional.
Indicatori:
1. Deține și actualizează în permanență cunoștințele referitoare la evoluțiile europene în domeniu;
2. Participă la conferințe și/sau simpozioane care au ca temă elemente/aspecte ale domeniului de activitate al societății;
3. Este membru sau inițiază parteneriate/asocieri cu diferite organisme, organizații, asociații din domenii similare sau conexe cu domeniul de activitate al societății,
4. Promovează interesele societății în cadrul acestor organisme, organizații, asociații, susținând teme pe diverse teme specifice domeniului de activitate al societății.

 II.TRĂSĂTURI
1. Reputaţie personală și profesională
Descriere: Candidatul demonstrează un bun renume și o recunoaștere a expertizei sale din partea unor autorități atât în domeniul său de activitate, cât și în domenii mai largi. Se bucură de o apreciere socială solidă.
Indicatori:
1. Câștigă rapid încrederea interlocutorului prin expertiza deținută;
2. Exprimă puncte de vedere avizate și în conformitate cu domeniul său de expertiză;
3. Se îngrijește de activitățile desfășurate de către societate și angajații săi, care au potențial de a afecta negativ reputația și credibilitatea societății și acționează în consecință;
4. Se implică și angajează societatea în acțiuni și proiecte cu recunoaștere socială.

2.Integritate 
Descriere: Candidatul se comportă cu integritate, onestitate  şi transparenţă  în relaţia cu alţii şi cu societatea.
Indicatori:
1. Întelege şi îndeplineşte îndatoririle şi responsabiltatile unui consiliu, şi mentine cunoştinte în aceasta privinta prin formare profesionala;
2. Se comportă într-o maniera demnă de încrederea  şi de respectul colegilor din consiliu;
3. Vorbeşte cu onestitate şi sinceritate;
4. Tratează informaţiile sensibile  şi confidenţiale cu discreţia cuvenită şi în concordanţă cu prevederile contractului de mandate;

3.Independenţa
Descriere:  Candidatul intră/nu intră sub incidența art. 138 ind. 2 din Legea nr. 31/1990 privind societățile, republicată.
Indicatori:
1. Se află sub incidența art. 138 ind. 2 din Legea nr. 31/1990 privind societățile ;
2. Nu se află sub incidența art. 138 ind. 2 din Legea nr. 31/1990 privind societățile.


4. Expunere politică
Descriere:  Lipsa apartenenței la un partid politic, prezentând un risc minim de politizare
Indicatori:
1. Fără apartenența politică (membru de partid, inclusiv funcție de conducere);
2. Cu apartenență politică.

5. Abilități de comunicare interpersonală
Descriere: Candidatul demonstrează claritate și coerență în discurs, își adaptează comportamentul verbal la interlocutor astfel încât înțelegerea reciprocă să fie facilitată.
Arată concizie și logică, poate comunica ușor mesaje complexe.
Indicatori:
1. Arată interes față de interlocutor, indiferent de statutul sau funcția acestuia; comunicarea este desfășurată sub notă de respect;
2. Transmite mesaje complexe într-o manieră comună, se face ușor de înțeles; ordonează idei, demonstrează o logică a discursului;
3. Demonstrează claritate și coerență în exprimarea verbală și/sau scrisă.

6. Aliniere cu Scrisoarea de așteptări
Descriere: Candidatul elaborează declarația de intenție în acord cu Scrisoarea de așteptări
Indicatori:
1. Intenția exprimată tratează aprofundat toate punctele exprimate de acționari în scrisoarea de așteptări;
2. Declarația de intenție are un caracter realizabil, acțiunile propuse și/sau ideile exprimate având o bază concretă și solidă;
3. Atinge puncte sensibile, oferă alternative pentru realizarea lor; dovedește o înțelegere a specificului și complexității activității societății;
4. Surprinde avantajul competitiv al societății, evidențiază rolul acesteia într-un context larg.

III. CONDIŢII PRESCRIPTIVE ŞI PROSCRIPTIVE

1. Număr de mandate
Descriere: Candidatul dovedește experiență de administrare concretizată prin contracte de mandat.
Indicatori:
1.Numărul de mandate deținut de candidat.
 
2.Experiență de administrare și/sau management
Descriere: Candidatul dovedește o experiență de administrare și/sau management la un nivel care asigură atingerea unei performanțe superioare.
Indicatori:
1. Perioada de administrare/management exprimată în ani;
2. Rolul deținut;
3. Tipul companiei administrate/conduse.


3.Evoluția profitabilității
Descriere: Candidatul dovedește o experiență de obținere a profitului
Indicatori: 
1. Înțelegerea contextului în care activează societatea;
2. Evidențierea acțiunilor care conduc la obținerea profitului și formulare de propuneri pentru optimizare;
3. Evidențierea unui trend ascendent și stabil pentru profitabilitate;
4. Dimensiunea profitului.

4. Studii superioare finalizate
Descriere: Candidatul dovedește o educație corespunzătoare postului.
Indicatori:
1. Formarea educațională în cadrul învățământului superior;
2. Certificări/atestări în domeniul care creează un avantaj competitiv în sensul punerii la dispoziția societății a unor cunoștințe specializate;creșterea gradului de expertiză a Consiliului;
3. Diplome sau formări de specialitate în arii conexe, care pot conduce la creșterea gradului de profesionalism al Consiliului.
5.Înscrieri în cazierul judiciar/fiscal
Descriere: Candidatul nu a fost condamnat pentru acțiuni care afectează activitatea societății și nu are înscrieri în cazierul fiscal care să afecteze activitatea societății.
Indicatori:
1. Nu are înscrieri în cazierul judiciar și fiscal


GRILA DE PUNCTAJ A COMPETENȚELOR ȘI TABELELE DE RATING
Grila de punctaj a competențelor este un instrument folosit pentru măsurarea abilității candidaților de a îşi demonstra competența în ceea ce priveşte consiliul, clasificând nivelurile de abilități în cinci categorii, de la "limitat" la "expert".
	Scor
	Nivel de competenta
	Descriere

	N/A
	Nu se aplica
	Nu este necesar să aplicați sau sa demonstrați aceasta competenta

	1
	Novice
	Aveți o înțelegere a cunoștințelor de bază

	2
	lntermediar
	Aveți un nivel de experiență caștigat prin formare fundamentală și/sau prin câteva experiențe similare. Această aptitudine presupune sprijin extern.
· Întelegeți și puteți discuta termeni, concepte,  principii și probleme legate de această competență;
· Faceți uz activ de legi, regulamente și ghiduri.

	3
	Competent
	Sunteți capabil/ă să îndepliniți cu success funcțiile asociate acestei competențe. Poate fi necesar, uneori, ajutorul personal cu mai multă experiență, dar de regulă demonstrați această aptitudine independent.
· Ați aplicat această competență cu succes în trecut,cu minim de ajutor;
· Întelegeți și puteți discuta aplicarea și implicațiile schimbărilor în procesele, politicile și procedurile din acest sector.

	4











	Avansat










	Puteți îndeplini sarcinile asociate cu această aptitudine fără asistență. Sunteți recunoscut/ă în cadrul organizației curente ca un (o) expert(ă) în această competență, sunteți capabil/ă să oferiți ajutor  și aveți experiența avansată în această competență.
· Ați oferit idei practice/relevante, resurse și perspective practice referitoare la procesul sau îmbunătățirile practice, la nivel de guvernanță a consiliului și nivel executiv superior.
· Sunteți capabil/ă sa interacționați și să purtați discuții constructive cu conducerea executivă, dar și să instruiți alte persoane în aplicarea acestei competențe.

	5
	Expert
	Sunteți cunoscut/ă ca un expert/ă în acest sector. Puteți oferi ajutor și găsi soluții pentru dileme și probleme complexe referitoare la această zonă de expertiză.
· Ați demonstrat excelență în aplicarea acestei competențe în multiple consilii de administrație și/sau organizații;
· Sunteți   privit/ă   ca un/o  expert/ă,  conducator/oare și inovator/oare  în această  competență  de către  consiliu, organizația și/sau organizațiile din afară.



TABELE DE RATING
Competențe
	Cunoștințe, aptitudini și experiență
	Rating

	Novice
	1

	lntermediar
	2

	Competent
	3

	Avansat
	4

	Expert
	5




Expunere politică
	Rating
	1
	2
	3
	4
	5

	Expunere politica
	Foarte expus
	-
	-
	-
	Fară expunere






Aliniere cu Scrisoarea de așteptări
	Rating
	1
	2
	3
	4
	5

	Alinierea cu scrisoare de asteptari
	Intenţia exprimată nu se aliniază
	
	
	
	Intenţia exprimată se aliniază



Număr de mandate
	Rating
	1
	2
	3
	4
	5

	Număr de mandate
	>3
	3
	2
	1
	0



Experiență de administrare si/sau management
	Raiting
	1
	2
	3
	4
	5

	Ani de când ocupă funcție de conducere  într-o organizație
	≤ 3
	4
	5
	6
	≥7



Studii superioare finalizate, economice sau juridice și experiență în domeniul economic, juridic, contabilitate, de audit sau financiar de cel puțin 5 ani; studii în domeniul tehnic, alte studii superioare.

	Raiting
	1
	2
	3
	4
	5

	Studii superioare economice sau juridice și experiență în domeniul economic, juridic, contabilitate, de audit sau financiar de cel puțin 5 ani; studii superioare tehnice, studii superioare în alte domenii.
	Fără studii superioare în domeniul economic sau juridic și fără experiență de minimum 5 ani;fără studii superioare în domeniul tehnic, cu studii superioare în alte domenii decât cele enumerate mai sus
	-
	-
	Cu studii superioare în domeniul economic sau juridic și cu experiență de minimum 5 ani; cu studii superioare tehnice și experiență de minimum 5 ani, studii superioare în alte domenii și experiență de minimum 5 ani.
	Cu studii superioare în domeniul economic sau juridic și cu experiență de minimum 10 ani; cu
studii superioare tehnice și experiență de minimum 10  ani, studii superioare în alte domenii și experiență de minimum   10ani.




Anexe la prezentul document:
ANEXA 1 - MATRICEA PROFILULUI CONSILIULUI DE ADMINISTRAȚIE PIEȚE S.A.
ANEXA 2 - MATRICEA PROFILULUI CANDIDATULUI LA POZIȚIA DE MEMBRU ÎN CONSILIUL DE ADMINISTRAȚIE AL PIEȚE S.A.


COMISIA DE SELECȚIE

Președinte: LAZĂR  DANA     ____________________________________
Membri:    DRĂGOI MIHAIL ____________________________________
      PĂUN FLOARE  _______________________________________
      POPESCU CARMEN  ___________________________________
      RUȘET DORINA OTELIA  ______________________________

